cyanic-selkie/wikianc huggingface dataset:
Жи-Драгон
Хөгжмийн стиль, урсгал, дүүний үг, хөгжим зохиолт
Соло уран бүтээлч болсноосоо хойш тэрээр хөгжмийн тал дээр хатуу хяналттай хэвээр байж, "Мэдрэмж (хөгжим зохиох) бүр өөр, мэдрэмжээ ашиглан дууныхаа үгсийг болон хөгжмөө шууд бичдэг" хэмээн ярьжээ. Өөрийгөө бусад уран бүтээлчид, ая зохиогчдоос өөр байлгахын тулд хөгжмийнхөө булан болон, өөр сэтгэгдэл төрүүлэх хэсэг бүр дээр нугалаа, эргэлт хийж өгдөг ба мөн дууны дахилт бол хамгийн анхаарал татахуйц, тогтооход хялбар сонирхолтой байх ёстой гэж үздэг ба дууны бүх хэсэг нь тогтоохуйц байхыг зорьдог гэжээ. Мөн шинээр дуу зохиохдоо өмнөх шигээ Big Bang-ийн дуунуудтай адилхан зарчмаар дуугаа ерөнхийдөө зохиодог. Шүүмжлэл, магтаал зэргээс авсан дүгнэлтэндээ үндэслэн сургамж авч байдаг. "Хөгжим яг л бодит зүйл шиг" хэмээхэд түүнийг the Korea Times "суут дуучин-дуу зохиогч" гэж магтаж байв. Хөгжмийн аялгуу зохиохоор хичээн зүтгэсэн нь 2008 онд шилдэг хөгжмийн зохиолчийн шагнал авахад нь хүргэжээ. Түүний реп дууны үгс түүнийг Японд "Хамгийн бурхан шиг" репперийн санал асуулгад 4-д оруулсан. Мөн Нью Йоркийн Forbes түүнийг "Хамгийн хөдөлмөрч шүтээн"-ээр нэгд жагсаажээ.
Цомгууд
Студийн цомгууд
Хамтарсан цомгууд
Амьд цомгууд
Цахим холбоос
Ангилал:Өмнөд Солонгосын хөгжимчин Ангилал:Big Bang (хамтлаг) Ангилал:Өмнөд Солонгосчууд Ангилал:1988 онд төрсөн
Вернер Арбер
Вернер Арбер (Werner Arber, 1929 оны 6 сарын 3-нд төрсөн) нь Швейцарын микробиологич, генетикч юм. Хязгаарлагч ферментийг нээснийхээ төлөө 1978 онд Америкийн Хамилтон Смит, Даниэл Натанс нарын хамтаар физиологи, анагаах ухааны салбар дахь Нобелийн шагналыг хүртжээ. Тэдний энэхүү нээлт нь ДНХ-г дахин хослуулах технологийг хөгжүүлэхэд ихээхэн түлхэц болсон билээ.
Тэгээд 1958 оны зунаас Өмнөд Калифорнийн их сургуульд Жо Бертанигийн хамтаар фагийн генетикийн судалгаа хийж эхэлсэн. 1959 оны сүүлээр Женев руу буцан очиж ажиллах саналыг хүлээн авсан бөгөөд 1960 оны эхээр буцахынхаа өмнө Бэркли дэх Калифорнийн их сургуульд Гунтер Стент, Стэнфорд их сургуульд Жошуа Лэдерберг, Массачусеттсын технологийн хүрээлэнд Сальвадор Луриагийн лаборатариудад "маш үр дүнтэй хэдэн долоо хоног"-ийг өнгөрөөжээ.
Женевийн их сургуульд буцаж ирээд, Физикийн хүрээлэнгийн лабораторид судалгааны ажил эрхлэх болов. 1965 онд молекул генетикийн онц профессор болон тушаал дэвсэн байна. Бэркли дэх Калифорнийн их сургуулийн молекул биологийн тэнхимд зочин профессороор нэг жил ажилласны дараа 1971 онд Базель Их Сургууль руу шилжжээ. Базельд тэрээр шинээр байгуулагдсан, биофизик, биохими, микробиологи, бүтцийн биологи, эсийн биологи, эм зүйн салбарууд бүхий Биоцентрт ажиллаж байв.
Тэрээр 1981 оноос Папын шинжлэх ухааны академийн дэргэдэх Дэлхийн мэдлэгийн зөвлөгөөний эрдмийн зөвлөлийн гишүүнээр ажиллаж байна.
Арбер эхнэр, хоёр охинтой.
Эшлэл
Ангилал:Генетикч Ангилал:Микробиологич Ангилал:Швейцарын биологич Ангилал:Физиологи эсвэл анагаах ухааны Нобелийн шагналтан Ангилал:Базель Их Сургуулийн ректор Ангилал:Женевийн их сургуулийн багш Ангилал:Европын Молекул Биологийн Байгууллагын гишүүн Ангилал:АНУ-ын Урлаг ба Шинжлэх Ухааны Академийн гишүүн Ангилал:АНУ-ын Үндэсний Шинжлэх Ухааны Академийн гишүүн Ангилал:Европын Академийн гишүүн Ангилал:Унгарын Шинжлэх Ухааны Академийн гишүүн Ангилал:Папын Шинжлэх Ухааны Академийн гишүүн Ангилал:Страсбургийн их сургуулийн хүндэт доктор Ангилал:Швейцарчууд Ангилал:1929 онд төрсөн
Орос хэл
Орос хэл (Русский язык) бол Энэтхэг-Европын хэлний язгуурын славян хэлний зүүн дэд бүлэгт багтдаг. Оросын Холбооны Улсын албан ёсны хэл бөгөөд хуучин Зөвлөлт Холбоот Улсын орнуудад өргөн хэрэглэгдэж ирсэн. Эдүгээ орос хэлийг төрөлх хэлээ болгосон 160 сая орчим хүн байна. Бичиг үсгийн хамгийн эртний дурсгал нь манай эриний 10-р зуунд хамаарагддаг.
Орос хэл бол НҮБ-ын албан ёсны 6 хэлний нэг юм. «Language Monthly» (№ 3, 1997) сэтгүүлийн мэдэгдэж буйгаар дэлхий дээр 300 сая орчим хүн орос хэл мэддэг бөгөөд тэдний 160 сая нь төрөлх хэлээ гэж үздэг бол 110 сая орчим хүн хоёр дахь хэлээ гэж үздэг байна.
Гэллапын судалгааны институтын (Gallup, Inc), хуучин ЗХУ-д багтаж байсан Бүгд Найрамдах Улсуудад орос хэлний талаарх санал асуулгаар Беларусийн хүн амын -92 %, Украины -83 %, Казахстаны - 68 %, Киргизийн- 38 % орос хэлийг сонгосон байна.
Гадаад холбоос
Ангилал:Дан ганц хэл
Энх хаан
Энх хаан нь 1391-1394 онд Монголыг хаанчилж байжээ. Энх хааны тухай мэдээлэл түүхэнд маш ховор байдаг бөгөөд Мин улсын түүхэнд дурдагдсан байдаг учраас одоо хүртэл түүхч судлаачдын дунд Монголын хаан байсан эсэх талаар маргаантай байна. Монголын түүхийн энэ зурвас үеийн талаар судлаач нар дараах 2 саналтай байна.
Зүүлт
Ангилал:Боржигин Ангилал:Монголын хаан Ангилал:Умард Юанийн ноёрхогч Ангилал:14-р зуунд төрсөн Ангилал:1394 онд өнгөрсөн
МНТ-ны 750 жилийн ойн даншиг наадам
Аравын даваа
Ангилал:Үндэсний бөхийн барилдааны жагсаалт
Михаил Касьянов
Михаил Михайлович Касьянов (Михаи́л Миха́йлович Касья́нов, 1957 оны 12 сарын 8-нд төрсөн) нь 2000 оны 5 сараас 2004 оны 2 сарыг хүртэл Оросын Холбооны Улсын ерөнхий сайдаар ажилласан улс төрч юм.
Тэрээр Ардын Ардчилсан Холбооны удирдагч бөгөөд сөрөг хүчний эвсэл "Өөр Орос"-ын гишүүн байв.
Эшлэл
Ангилал:Оросын ерөнхий сайд Ангилал:ОХУ-ын сангийн сайд Ангилал:Зөвлөлтийн иргэн Ангилал:Оросууд Ангилал:1957 онд төрсөн
5 сарын 27
5 сарын 27 нь Григорийн тооллын жилийн 147 дахь (өндөр жил бол 148 дэх) өдөр юм. Мөн он дуустал 218 өдөр үлдэж байна.
Тэмдэглэлт өдөр
0527 27
Жейхун Гюльселам
Жейхун Гюльселам (Ceyhun Gülselam; 1987 оны арванхоёрдугаар сарын 25, Мюнхен) — Герман гаралтай Туркийн хөлбөмбөгчин, «Ханновер» хагас хамгаалагч.
Жейхун 2011 оны зургадугаар сарын 11-нд Туркийн «Галатасарайд» багтай гурван жилийн гэрээгээр элсэв.
2013 оны нэгдүгээр сард «Кайсериспор» багтай нэгдсэн.
2014 оны долдугаар сарын 24-нд «Ханновертой» хоёр жилийн гэрээ байгуулсан.
Турк, Беларусын 2008 оны тавдугаар сарын 26-ны тоглолтонд дебют тоглолтоо хийжээ.
Гадны холбоос
Ангилал:Туркийн шигшээ багийн хөлбөмбөгчин Ангилал:Хөлбөмбөгийн хагас хамгаалагч Ангилал:Унтерхахинг багийн тоглогч Ангилал:Трабзонспор багийн тоглогч Ангилал:Галатасарай багийн тоглогч Ангилал:Кайсериспор багийн тоглогч Ангилал:Ханновер 96 багийн тоглогч Ангилал:Туркийн хөлбөмбөгийн улсын аварга Ангилал:Германчууд Ангилал:Туркийн хүн Ангилал:1987 онд төрсөн
Каллимакус
Каллимакус буюу Каллимах нь Ливийн Кирене дахь эртний Грекийн колонийн алдартай гэр бүлээс гаралтай Грек хүн бөгөөд МЭӨ 305/310/?-МЭӨ240 оны хооронд амьдарч байсан яруу найрагч, шүүмжлэгч, эрдэмтэн юм. Тэрээр Египетийн Грек фараон Птолемей II болон Птолемей III-ын ивээлээр байгуулагдсан Александрын номын санд ажиллаж байсан. Тэрээр уг номын санг удирдаж байгаагүй бөгөөд номын сангийн бүх номын товъёог гаргах ажил хийдэг байжээ. Тэрээр “Хүснэгтүүд” /Pinakes/ хэмээх Александрын номын сангийн номуудыг он дарааллаар нь байрлуулж, тайлбарласан 120 боть ном туурвисан нь эртний Грекийн утга зохиолын түүхийн үнэлж баршгүй судлагдахуун болсон юм. Мөн 800 гаруй ном бүтээл туурвисан хэмээн үздэг. Тэрээр мөн Эллиний шүүмж яруу найргийн сургуулийг үндэслэгчдийн нэг юм.
Алдарт Родосын Аполлонус түүний шавь байсан бөгөөд хожим нь түүний өрсөлдөгч болсон байна. Каллимакус эртний Грекийн соёл, яруу найрагт нөлөөлөөд зогсохгүй Ромын утга зохиолд хүндтэй байр суурь эзэлдэг.
Гадаад холбоосууд
Ангилал:Эртний Грекийн яруу найрагч
Рерихийн гэр музей (Улаанбаатар)
Рерихийн гэр музей нь Монгол улсын нийслэл Улаанбаатар хотын Баянзүрх дүүрэгт орших музей юм. Оросын алдарт зураач Николай Рерихийн дурсгалд зориулсан.
Түүх
1926—1927 оны өвлийн хэдэн сар Николай Рерих Төв Азийн экспедиц, гэр бүлтэйгээ Улаанбаатар дахь нэгэн орос барилгын маягийн модон байшинд байрлаж байсан. Энэ үед Рерих Монгол Улсын Ерөнхий Сайд Б. Цэрэндоржид өөрийн зурсан, шинэ Монгол улсад зориулсан "Шамбалын Догшин хүрдэт хаан Рэгдэндагва" гэдэг зургийг бэлэглэсэн юм. Монгол судлаач, Николай Рерихийн хүү Юрийн шавь, Рерихийн Монголын Нийгэмлэгийн Олон улсын холбооны ерөнхий нарийн бичгийн дарга, академич Ш. Бира энэ байшинд музей нээхийг санаачилсан.
Рерихийн гэр музей 2009 оны 6 сарын 6-нд, Далай ламын төрсөн өдрийн баяраар нээгдсэн. Байшингийн өмнөх Зөвлөлтийн танкийн төмрөөр хийсэн Бурханы шашны сувраганд Николай Рерих, Юрий Рерих, Елена Рерихийн бичсэн номууд, Ганжуур, Данжуур бий.
Эшлэл
Ангилал:Баянзүрх дүүрэг Ангилал:Улаанбаатарын музей
Цэнэгт мандал
Цэнэгт мандал(ионосфери) нь Дэлхийн агаар мандлын дээд хэсэг оршдог бөгөөд ойролцоогоор 50 км-ээс эхлэн 15-20 мянган км хүртлэх өндөрийг хамарсан давхрага юм. Цэнэгт мандал нь сансрын (ихэвчлэн нарны) цацрагийн нөлөөгөөр термосферт агаарын хийн молекулууд хүчтэй иончлогдсноос үүсдэг. Саармаг атом молекулуудын холимог хий (үндсэндээ азот болон хүчилтөрөгч) болон бага зэрэг саармагжсан плазмаас бүрддэг. Энд температур маш огцом ихсэж 150 км-ийн өндөрт +230°С, 600 км-т +1500°С халуун байдаг. Цэнэгт мандалд иончлолын түвшин нь хангалттай их учир радио долгионы тархалтанд нөлөөлөдөг.
Цэнэгт мандлын давхаргууд
Цэнэгт мандлыг ионы концентрацаас хамааран D, E, F гэсэн 3 давхаргад хуваан ангилдаг.
D давхарга нь ойролцоогор 50-90 км-н өндөрт оршдог цэнэгт мандлын хамгийн доод давхарга юм. E давхарга нь 90-150 км өндөрт оршино. Хамгийн дээд давхарга болох F давхарга нь хамгийн их цэнэгжилттэй. Шөнийн цагаар 300-400 км өндөрт хамаарагддаг, харин өдрийн цагаар (зуны улиралд илүүтэйгээр) 160—200 км ба 220—320 км-т F1, F2 гэсэн 2 давхарга болон хуваагддаг.
D давхаргад иончлол бага хамгийн сул байдгаараа онцлогтой. Энэ давхаргийн иончлолд нарны рентген цацраг гол үүрэг гүйцэтгэдэг. Мөн сансрын цацраг, соронзон шуурганы үеээр соронзон мандлаас ирж буй биетүүдээс бага зэрэг хамаарна. Шөнийн цагаар D давхарга-н ионизац огцом буурч давхарга алга болдогоороо онцлогтой.
E давхаргын иончлол нь голдуу нарны богино долгионуудаас үүсдэг учир өдрийн цагаар электроны концентрац өсдөг. Шөнийн цагаар ионы саармагжилт маш хурдтай яавагддаг учир концентрац нь 103 см-3 болтол унадаг. Уг процесст F давхарга дахь цэнэгийн диффуз болон сансрын цацраг солирын урсгал эсрэгээр нөлөөлнө. E давхарга нь чөлөөт электроны өндөр концентрацтайгаас дунд ба богино долгионы тархалтанд чухал үүрэг гүйцэтгэнэ.
Хамгийн дээд давхарга болох F давхаргад 130-140 км-ээс дээш цэнэгт мандал бүхэлдээ хамаарна. Иончлолын хамгийн өндөр түвшин нь 250-400 км-н өндөрт байдаг. Өдрийн цагаар электроны концентрацийн хуваарилалт 2 хэсэг хуваагдан F1, F2 гэсэн давхарга үүсгэдэг. Энэ нь нарны хүчтэй хэт ягаан цацрагаас үүдэлтэй.
Цэнэгт мандлыг судлаж эхлэсэн түүх
1900-аад оны эхэн үеэд холын зайнд радио долгион дамжуулах туршилт хийж амжилттай болсоны дараа цэнэгт мандлын давхрагын тухай америкийн инженер Артур Кеннели болон английн физикч Оливер Хэвисайд нар зэрэг шахуу анхлан таамаг дэвшүүлцгээжээ. Тэд дэлхийн бөмбөрцөгийн гадна талд радио долгион ойлгох чадвартай агаар мандлын цэнэгжсэн давхрага байх магадлалтай гэж таамаглажээ. Жинхэнэ шинжлэх ухааны судалгаа 1920 оноос тандалтын (зондын) цэнэгт мандлын станц ашиглаж эхлэснээр хийгдэж эхэлсэн. Тэр нь дэлхийгээс төрөл бүрийн долгионы урттай богино радиосигналуудыг илгээн тэдний цэнэгт мандалд ойх мужыг ажиглахад оршиж байсан юм. 1923 онд зөвлөлтын эрдэмтэн М.В. Шулейкин цэнэгт мандалд 2-оос багагүй давхрага бий гэдэг дүгнэлтэнд хүрсэн, 1931 онд английн эрдэмтэн С. Чэпмэн цэнэгт мандлын давхрагыг анхны нарийвчлалтайгаар дүрслэх энгийн давхрагын онолыг бий болгожээ. Мөн цэнэгт мандлын судалгаанд ЗХУ-н эрдэмтэд Д. А. Рожанский, М. А. Бонч-Бруевич, А. Н. Щукин, С. И. Крючков английн эрдэмтэд Дж. Лармор, Э. Эплтон нарын ажлууд үнэтэй хувь нэмэр оруулсан байна. Дэлхийн хэмжээний сүлжээ станцуудын тусламжтайгаар ион болон электронуудын концентрац өндрөөс хамааран өөрчлөн зарим газраараа маш өндөр концентрацтай байгааг олж илрүүлсэн байна. Ингэснээр ионосферт 3-4 давхрага байдаг бөгөөд хоорондын хил зааг нь огцом ялгаатай бөгөөд тэдний байршил болон нягтшил нь хоногийн турш өөрчлөгддөг, мөн 11 жилийн үетэй нарны идэвхижилээс хамаардаг гэдэгийг илрүүлжээ.
Цэнэгт мандалд радио долгион тархах онцлог
Радио холбоонд ашиглагдах радио долгионууд нь 30 кГц – 3000 ГГц-ын давтамжын зурваст хамаарагдана. Радио долгион нь 300000 км/сек хурдтай тархдаг цахилгаан соронзон орон юм. Радио долгионы тархах чадвар нь тэдний долгионы уртаас хамаарна. Урт долгионы радио сигналыг хэдэн мянган километрын зайнаас хүлээн авах боломжтой. 10000-1000 метрийн урттай, 30-300 Кгц-ийн давтамжтай долгионыг урт долгионы гэнэ. Дунд долгион нь 1000-аад километр хүртлэх зайнд барих боломжтой. Харин богино долгион нь хурдан сарниж алга болдог. Урт долгионы тархах онцлог: Урт долгион нь гадаргын ба огторгуйн гэсэн 2 хэлбэрээр тархана. Өдрийн цагт урт долгионы цараанд хүлээн авах цэгт ихэнх тохиолдолд гадаргын долгион үйлчилдэг учраас цахилгаан орны хүчлэгийн түвшин харьцангуй тогтвортой байдаг. Үүний шалтгаан нь өдрийн цагт урт долгионы энерги цэнэгт мандлын D давхрагад их хэмжээгээр шингэж, энэ давхрагаас ойх нөхцөл бүрддэггүй учраас хүлээн авах цэгт зөвхөн ганц гадаргын долгион үйлчилдэгт оршино. Харин өглөө, оройн цагаар цэнэгт мандлын D давхрагын электроны концентраци харьцангуй багасч урт долгионы энерги энэ давхрагад шингэх нь багасдаг. Цэнэгт мандлын параметрүүдын хэвийн бус өөрчлөлтүүд нь нарны эсвэл соронзон мандал дах тэсрэлтүүдээс гарсан биетүүд болон цацрагуудын нөлөөллтөй холбоотой. D, E давхаргууд дах цэнэгт мандлын гэнэтын өөрчлөлтүүд нь (Sudden Ionospheric Disturbances, SID) наран дээрх тэсрэлтээс үүсгэгдэх рентген цацрагаас хамаарна. Тэсрэлт нь цөөхөн хэдэн минут хугацаатай үргэлжлэх ба электроны концентрац нь D Е давхаргад 50-200% хүртэл өснө. Эдгээр үйлчлэлүүд болон үзэгдлүүд нь цэнэгт мандлын зөвхөн гэрэлтэгдсэн хэсэгт ажиглагдана.
Цахим холбоос
Ангилал:Агаар мандал Ангилал:Радио долгионы тархалт Ангилал:Дэлхийн мандал
Оюутан
Оюутан гэдэг нь суурь боловсрол болон бүрэн дунд боловсролтой болж, их, дээд сургууль, мэргэжил сургалт үйлдвэрлэлийн төвд элсэн боловсролын зэрэг горилон суралцаж буй хүн юм. Оюутан хэмээх үг нь оюунлаг гэсэн үгээс гаралтай. 2015-2016 онд Монгол Улсын хэмжээнд нийт 162,6 мянган оюутан суралцаж байснаас 91,1 хувь нь нийслэл Улаанбаатар хотод байв. Үүнээс 56,5 хувь буюу 83,5 мянга нь эмэгтэй оюутан байсан аж.
Цахим холбоос
Ангилал:Боловсролын түвшин
Марокко улс Олимпод
Марокко улс Олимпын наадамд анх 1960 онд оролцсон бөгөөд түүнээс хойш Америкаар удирдуулсан 1980 оны зуны олимпын бойкотод оролцсоныг эс тооцвол бүх зуны олимпод оролцож ирсэн. Гэхдээ Марокко улс 1976 оны зуны олимпод төлөөлөгчдөө илгээсэн ч эгүүлэн татжээ. Шинэ Зеланд улсын рагбигийн шигшээ баг апартеид дэглэм бүхий Өмнөд Африкийн шигшээ багтай тоглолт хийснийг эсэргүүцэн тамирчдаа татсан тул Африкийн ихэнх орнуудын оролцсон бойкотод оролцсон гэж үздэг. Марокко улс тус олимпоос тамирчдаа татахаас өмнө боксчин Абдерахим Нажим л эхний тулаанаа хийн, ялагдал хүлээгээд байв. Бусад тамирчид нь тэмцээндээ оролцож амжилгүй буцсан байна.
Марокко улс өвлийн олимпод 1968 оноос хойш 5 удаа оролцоод байгаа.
Мароккогийн тамирчид олимпоос 21 медаль хүртсэний 18-ыг нь хөнгөн атлетикчид, 3-ыг нь боксчид хүртжээ. Олимпын олон медальтай 3 тамирчин байдаг нь Хишам Эл Герруж (2 алт, 1 мөнгө), Саид Ауйта (1 алт, 1 мөнгө), Хасна Бенхасси (1 мөнгө, 1 хүрэл) нар юм.
Мароккогийн Үндэсний Олимпын Хороо нь 1959 онд байгуулагджээ.
Эшлэл
Ангилал:Олимпын түүх
Эртний Грек
thumb|200px|Эртний Грекийн хог улсууд. Птолемейн хаант улс (хар хөх); Селевкидийн эзэнт улс (шар); Македон (ногоон) ба Эпир (ягаан). Эртний Грекийн соёл иргэншил нь МЭӨ 4 дахь мянган жилээс МЭӨ I зуун хүртэл Газар дундын тэнгисийн орчимд цэцэглэн хөгжиж байсан соёл юм. Энэ соёл иргэншил нь дэлхий дахинаа шинжлэх ухаан, философи, засаглал, урлаг, архитектураараа маш алдартай билээ. Эртний Грекэд Грек хэлээр яригсадаас гадна зан заншил, шашин шүтлэг, амьдрал, засаглалын хэлбэр нь ижил газрын дундад тэнгисийн эрэг орчмын хүмүүсийг оруулан авч үздэг. Эртний Грекийн хамгийн алдартай үе нь МЭӨ480-323 он хүртлэх хугацааг хамрах Сонгодог эрин бөгөөд Грекчүүд хөгжил дэвшлийнхээ оргилд хүрч, гайхалтай урлагийн бүтээлүүдийг үйлдэж үлдээсэн билээ. Энэ үед Грекүүд ихэвчлэн ямар нэгэн хаанаар удирдуулаагүй байв. Тэд өөрөө удирдах ёсыг эрхэмлэн Грекийн хот улсуудын холбоог бий болгон оршиж байсан ч дайн тулаан нь шийдэлд хүрэх түгээмэл гарцуудын нэг байсан. Гэхдээ шашин шүтлэг, хэл соёл, урлаг, ахуй ижил Грекийн хотууд олимпийн наадмыг анх зохион байгуулсан юм. МЭӨ 146 онд Грекийн хот улсууд Ромын түрэмгийлэлд өвдөг сөхөрсөн ч МЭ IV зууны үед тэдний харъяанаас гарч Византын эзэнт улсын мэдэлд оржээ. Оттоманы түргүүд 1453 онд Византийг түлхэн унагасан билээ. Урт удаан хугацааны турш оршин тогтносон Эртний Грекийн улс төр, эдийн засгийн ноёрхох байдал нь өөрийн өндөр хөгжилтэй соёл иргэншлийг бий болгосон бөгөөд гүн ухаан, бичиг соёл, жүжгийн урлаг нь Ромчууд, дундад зууны Арабууд, Сэргэн мандалтын үеийн Европ даяар гүнзгий нөлөө үзүүлсээр байсан билээ. Эртний Грекийн Философичдын үзэл санааны үнэ цэнэ одоо хүртэл зүйрлэшгүй үнэ цэнийг агуулсаар байдаг ба уран барилгын эд хэсгүүд нь өнөөгийн барилга байгууламжуудад ч тусгалаа олсон байдаг. Орчин цагийн ардчилалын үндэс суурийг анх Эртний грекүүд тавьсан билээ. Чухамдаа өрнийн соёл иргэншлийн өлгий нутаг, эх булаг нь эртний хүчирхэг Финик, Египет, Вавилони улсууд бус Эртний Грек хэмээн хүлээн зөвшөөрдөг билээ.
Эртний Грекийн газар нутаг
Энэхүү соёл иргэншил нь Балканы хойгт төвлөрөн зүүн болон өмнөд Италийн нутаг, Газар дундын тэнгисийн арлууд, Бага Ази, Ойрх Дорнод, умард Африкийн эрэгт өөрийн нөлөөгөө тогтоож байсан ажээ
Минойн үе (МЭӨ 2200 -МЭӨ 1400 )
thumb|200px|right|Кноссын ордон. МЭӨ 1700 оны орчим баригдсан. Уг ордон нь Миноанчуудын гэнэтийн сүйрлийн гэрч болдог билээ.
МЭӨ6000 оны орчимд загас, далайн амьтдаар элбэг Эгейн тэнгист орших тариалан эрхлэхэд нэн тохиромжтой, усан тээврийн чухал зангилаа Крит хэмээх арал дээр Бага Азиас хүмүүс ирж суурьсан нь Минойн соёлын эхлэлийг тавьжээ. МЭӨ 2200 жилийн үед хаан улсын хэлбэрийг олжээ. Домогт өгүүлснээр Миноан гэдэг нь Крит арлын хаан Миносын нэр бөгөөд тэрээр Кносс хэмээх хотыг нийслэлээ болгосон ажээ. Критчүүдийг Грекүүдтэй ижил бус, угсаа гарал өөр хүмүүс гэж үздэг байсан боловч сүүлийн үеийн судалгаагаар Эртний Грекүүдтэй адил хэлтэй байсан хэмээн үзэх хандлага бий болсон байна. Минойчууд Эгейн тэнгисийн соёл иргэншлийн оргил нь байсан бөгөөд үсэг бичигтэй, төмөрлөг боловсруулах болон бусад технологийн талаар өндөр мэдлэг чадвартай байв. Тэд мөн барилга байшингаа гайхалтай бахдам сайхан өнгөөр будаж, чимэглэдэг байсан аж. Минойчуудын хөгжил цэцэглэлт, худалдааны сүлжээнд таатай байршил эзэлж байгаа нь хөрш улсуудад нь, тэр дундаа Бага Азийн хиттит улсад төдийлөн таатай байсангүй. Хиттитчүүд критийг хэд хэдэн удаа эзлэхийг завлдаж байсан ч амжилт эс олсон аж.
Минойчуудын хувь газар тариалан маш үр ашигтай ажиллах туйлын бололцоотой байсан нь тэднийг аажимдаа хүчирхэгжиж бүс нутагтаа нөлөөтэй болоход нь гол нөлөө үзүүлжээ. Критэд аль улиралын турш олив, усан үзэм, үр тариа тариалахад боломжтой маш сайхан цаг агаартай байжээ. Энэхүү боломж нь Минойчуудад эрүүл хүнсний байнгын тасралтгүй хангалтыг бий болгосон бөгөөд хүн ам нь хурдацтай өсч, Минойчууд Эгийн тэнгисийн эрэгт суурьших болжээ. Сонирхолтой нь Минойчууд өөрсдийн хийсэн бүтээгдэхүүнээ хаандаа авчирч тушаан оронд нь өөрт хэрэгцээт зүйлсээ хааны шийдвэрээр сольж авдаг байжээ.
МЭӨ 1400 оны орчимд Эгийн тэнгист болсон цуврал газар хөдлөлт, галт уулын том тэсрэлтээс бий болсон тоос шороо нь дэлхийн агаар мандалд цацагдан хэдэн жилийн турш нарны шууд тусгалыг бууруулсан нь дэлхийн уур амьсгалд хүчтэй нөлөөлжээ. Галт уулын тэсрэлтээс бий болсон цунами нь хэдхэн хормын дотор бүх худалааны хөлгүүдийг нь боомттой нь сүйрүүлж, гадаад орчноос бүрэн тасалсан бөгөөд, дараагийн хэдэн жилийн турш ургац авч чадаагүй Минойчууд богино хугацааны дотор бүх талаараа доройтон, мөхлийн шатандаа оржээ. Ихэд доройтсон минойчуудыг Микенчууд байлдан дагуулснаар энэ эрин төгсдөг байна.
Микений Грек (МЭӨ 1550 -МЭӨ 1000 )
thumb|200px|right|Агамемноны алтан баг. Микений эрин нь Пелопонесст ноёлох нөлөө бүхий болж ирсэн Микичүүдийн нэрнээс гаралтай аж. Микенчуудыг хамгийн анхны Грекчүүд гэж үздэг. Учир нь Микенчууд нь Грек хэлээр ярьдаг байсан нь тогтоогдсон байна. Микений соёл нь Минойчуудын дараа хүчээ авч эхэлжээ. Тэд МЭӨ4000 оны орчмоос Балканы хойгийн уулархаг умард хэсгээс зүүн тийш нүүдэллэн суурьшсан бөгөөд МЭӨ1400 он гэхэд хэдийн баян, хүчирхэг нөлөө бүхий болж ирсэн байна. Үүнийг нь илтгэх мэт тэдний булш бунхнаас алтан чимэглэл, хүрэл илд, мөнгөн аяганууд олддог байна. Микенчууд тус тусдаа хаад бүхий хот улсуудын холбоо хэлбэртэйгээр оршин байжээ. Тэдний дундаас Пилос нь гайхалтай чимэглэлт хэрэм, хүнсний агуулах, усан сан, дамжуулах систем бүхий ордонгуудаараа ихэд нэрд гарчээ. Худалдаа, ХАА нь Микианчуудын эдийн засгийн гол тулгуур байсан.
МЭӨ1000 оны орчимд газрын дундад тэнгисийн зүүн хэсэг үймээн самуун дайн тулаанаар тасрахгүй байсан нь Микенчуудын нэгдлийг үгүй болгож, уналтанд оруулсан байна. Микенчуудыг өөр нэг Грек аймаг болох Дорианчууд байлдан дагуулснаар Грекийн харанхуй эрин эхэлдэг байна.
Грекийн харанхуй эрин (МЭӨ 1000-МЭӨ 750 )
Грек даяар явагдаж байсан үймээн самуунт 200 гаруй жил нь Грекийн нийт хүн амд хүчтэй муугаар нөлөөлж, ядуурал газар авч, бүхий л грекийн эдийн засгийг үлэмж доройтуулсан байна. Энэ үеийг түүхэнд Грекийн харанхуй эрин гэж нэрлэдэг билээ. Грекчүүд энэ хугацаанд өөрсдийн бүтээн бий болгосон соёл иргэншлийн онцлог болон хот улсууд, аварга ордон, сүмүүд байгуулах, бичиг үсэг гэх мэт зүйлсүүдийг умартсан мэт байв. Микений хүчирхэг хаадуудын оронд үл мэдэгдэх жижиг захирагч нар бүс нутгаа удирдан, Грек даяараа хүч чадал, эд баялагаар дутмаг байлаа. Газар тариалан эрхлэхэд зохимжгүй болж, хотуудад суурьших хүмүүсийн тоо эрс цөөрч зарим хотууд хорь хүрэхгүй хүнтэй үлдэж байсан гашуун баримтууд байдаг ажээ. Буцаад урдын хүчирхэг Грек бий болоход урт удаан хугацаа шаардагдаж байна. Микений соёлын төгсгөл үед хар тугалганы худалдаа эрчимтэй болж ирсэн бөгөөд хүрэл зэвсэг, хөдөлмөрийн багаж хэрэгсэл үйлдвэрлэх нь элбэг болж иржээ. Төмрийн хүдэр боловсруулж төмөр зэвсэг, хөдөлмөрийн багаж хэрэгсэл үйлдвэрлэж эхэлсэн нь эдийн засагт үр нөлөөгөө өгч, Грекийн хүн амын амьжиргаа сайжирч дахин сэргэж эхэлсэн байна. Энэ уналтын жилүүд нь бүхэл бүтэн 250 жил үргэлжилсэн ажээ.
Эртний үе(МЭӨ 750-480)
thumb|300px|Акрополис, Парфеноны сүм Энэ үед хот улсуудын анхны үүсэл сууриуд тавигдан, барилга, уран баримлын өөрийн гэсэн онцлог байдал төлөвшин, Хомер алдарт яруу найргаа тууривсан билээ. Газрын дундад тэнгист ноёрхож байсан хаадын угсаа залгамжлах ёсыг халж, нийтийн саналаар шийддэг улс төрийн шинэ тогтолцоог бий болгосон байна. Хот улсууд ерөнхийдөө өөрийн эрэгтэй эмэгтэй тэгш эрхт иргэдийн эрх, үүрэг, хариуцлагаар баталгаажсан нийгэм, улс төр, эдийн засгийн хамтын удирдлагатай байжээ. Хотын иргэд нь боол болон харь нутгийн иргэдээс эрс ялгаатай эрх мэдэлтэй байсан аж. Иргэншилд тухайн хүний нийгэмд эзлэх байр суурь, эд баялагийн хэмжээ хамаарахгүйгээр бүгд хуулийн дор ижил эрхтэй гэж тунхагласан нь хүн төрөлхтний түүхэнд анхных юм. Зарим хотууд насанд хүрсэн бүх хүн хотын удирдахад саналаа өгч байсан нь дэвшилттэй явдал байсан. Гэвч эмэгтэй хүмүүс санал өгдөггүй байсан бөгөөд эрх зүйн чадамжийнхаа хувьд аль ч талаараа эрэгтэй хүнээс дор түвшинд байсан ажээ. Хотуудын бүтэц нь хоорондоо бараг ижил байсан ба төвдөө ордон, ёслолын төвүүдтэй захаараа газар тариалан, мал аж ахуйн эдэлбэр газартай байсан. Иргэдийн ихэнх нь хотын төвөөс алсхан ферм дээр эсвэл тариалангийн талбайд хөдөлмөр эрхлэн амьдардаг байв. Алдартай баян тансаг хот улсууд өөрийн гэсэн маш сайн усан боомттой байсан ба бусадтайгаа худалдаа эрхлэн улам хөгжиж байлаа. Хотуудын төвд нийтлэг сүм тахилгын ариун газруд байсан ба түүний нэг нь Афинд орших Акрополис юм. Мөн хотыг гадны халдлагаас хамгаалах зорилгоор өндөр чулуун хэрмүүдийг байгуулдаг байв. Төмөр зэвсэг өргөн хэрэглэж эхэлсэн нь хөдөлмөрийг үр ашигтай зарцуулахад дөхөм болж, улмаар эдийн засгийн хүчирхэг байдлыг бий болгосон байна. Байгаль цаг уур, байгалийн нөөцийн таатай орчин, эрх чөлөөт байдал нь хүн амын хүрдацтай өсөлтийг бий болгожээ. Грекчүүд МЭӨ500 оны орчмоос өөрсдийн эх нутгаас гадагшилж, өнөөгийн өмнөд Франц, Испани, өмнөд Итали, умард Африк болон Хар тэнгисийн эрэг орчмийн газруудаар колони хот улсуудаа байгуулж, нутгийн уугуул хүн ардтай холилдон, нийтлэг өвөрмөц соёл иргэншлийг бий болгосон бaйна. Грекийн хот улсуудын хүмүүс Дориан, Иониан, Аэолиан гэсэн үндсэн 3 аялгаар ярилцдаг байжээ.
Македоны засаглал (МЭӨ 359-323)
Умард Грекийн жижигхэн улсын хаан Филипп II болон түүний хүү Аугаа Александр нар Грекийн хэн анзаарамгүй жижигхэн газар нутгийг асар хүчирхэг эзэнт гүрэн болгон хувиргасан юм. Македон бол умард Грекийн төв хэсэгт орших жижигхэн хаант улс байснаа бүх Грекийг тэр чигээр нь өөрийн мэдэлдээ оруулан улмаар тухайн үеийн хамгийн хүчирхэг улс болох Персийг байлдан дагуулсан ажээ. Македончууд грекчүүдэээс өөр хэлтэй байсан бөгөөд хэзээ ч грекчүүд шиг хот улс байгуулж байсангүй.
Эртний Грекийн уналтын үе
.
Эллиний үе (МЭӨ 323-31)
МЭӨ 331 онд Гаугамелагийн тулаанд Гуравдугаар Дари хаан Македоны Аугаа Александрт бут ниргэгдэж, Вавилон хот залуу байлдан дагуулагчид хаалгаа нээлээ. Аугаа Александр хаан Вавилоны уугуул оршин суугчдад чөлөөлөгч, аврагчийн дүрээр орж ирсэн гэдэг. Александрын засаглалын үед Вавилон хот дахин соёл, шинжлэх ухаан, худалдааны төв болон хөгжжээ. Гэвч МЭӨ 323 онд Небучаднеззарын ордонд Александр хаан нас нөгчихөд, эзэнт улс нь бутарч, түүний жанжнуудын удирдлага доор хуваагдаж хоорондоо дайтахад хэд хэдэн удаа дайны хөлд нэрвэгдсэн байна. Байнгын самуунтай байсан энэ үед хүмүүс Вавилон хотоос дайжих болж, хүн амын тоо эрс цөөрч эхэлжээ. МЭӨ 275 онд Вавилоны оршин суугчдыг шинэ нийслэл Селевкиа руу нүүлгэсэн байна. Энэ нүүлгэн шилжүүлэлт нь Вавилон хотод дахин сэргэхгүй уналтыг авч иржээ.Үүнээс үүдэлтэй их завхайрлын үе эхэлж Грек даяар биеэ үнэлэгчид олширсон байна. Ихэвчлэн залуу охид эмс биеэ үнэлдэг байсан бөгөөд баян ноёд түшмэдтэй явдаг байлаа.
Гэрээслэл
Гэрээслэл гэдэг нь амиа хорлох, эсвэл нас барах нь тодорхой болсон хүмүүс бичиж үлдээдэг бичиг юм. Мөн нас барсны дараах өв хөрөнгийн хуваарилалт зэрэг хууль зүйн харилцааг шийдэх зорилго бүхий бичгийг хэлнэ.
Өв залгамжлалын нэг төрөл нь гэрээслэл билээ. Өвлөх эрхтэй буюу эрхгүй нэг ба хэд хэдэн иргэн, түүнчлэн төр буюу хуулийн этгээдэд өөрийн хөрөнгө болон эд хөрөнгийн эрхийн заримыг буюу бүгдийг үзэмжээрээ хуваарилан гэрээслэж болно. Монгол улсын Иргэний хуулийн 522 дугаар зүйлд дэлгэрэнгүй зохицуулсан.
Ангилал:Өв залгамжлалын эрх зүй Ангилал:Нотариат Ангилал:Хувийн эрх зүйн түүх
Добрич
До́брич (болгараар Добрич) — Болгарын Добрич аймгийн төв, 89,627 хүнтэй хот.
Лавлах бичиг
Ангилал:Болгарын хот  Ангилал:Добрич аймгийн суурин
Ерөөл
Ангилал:Зан заншил
Барилгын гэмтэл
right|thumb|225px|Коттбус дахь [[орон сууцыг дулаахдаа дулааны гүүр үүсэхээс сэргийлж, хуучин тагтыг таслан аваад, шинэ тагт залгасан байдал]]
Барилгын гэмтэл гэдэг нь аливаа үл хөдлөх хөрөнгийн байдал дордсоныг хэлнэ. Уг гэмтэл ямар нэгэн ослоос жишээлбэл барилгыг хангалтгүй барьснаас үүсдэг. Барилга мөн өөр шалтгаануудаас гэмтэж болох ба жишээлбэл усны хоолойн эвдрэлээс болж гэмтэх боломжтой.
Тус гэмтэл нь мөн хямд барилгын материал хэрэглэснээс болж үүсч болно.
Гэмтлээс үүдэн тухайн барилгын үнэ өртөг буурдаг. Тиймээс барилгын гэмтлийн үнэлгээг тодорхойлохдоо анхаарах ёстой.
Мөн үзэх
Ангилал:Үнэлгээ тогтоолт
Сидоны Антипатер
Сидоны Антипатер буюу Aнтипатрос Сидониос МЭӨ I зууны үед амьдарч байсан хүн бөгөөд Эртний Грекийн яруу найрагчдын нэг юм.
Тэрээр богино хэмжээний гунигт шүлгүүд (элеги) зохиодог байсан бөгөөд зарим нэг шүлгүүд нь хадгалагдан өнөөг хүрч ирсэн ажээ. Тухайлбал “Мелеагерийн титэм” шүлэг нь бидэнд мэдэгдээд байна. Алдарт уран илтгэгч Цицерон түүнийг магтан сайшаасан байдаг ба зарим талаараа түүнийг даган дууриадаг байжээ. Түүхч Геродот /МЭӨ484 – 425/, эрдэмтэн Киренийн Каллимах /МЭӨ 305-204 он орчим/ нарын дурьдаж байсан Эртний Дэлхийн 7 гайхамшгийн жагсаалтыг МЭӨ 140 оны үед Сидоны Антипатер эмхлэн нэгтгэж, байгууламжуудын бүтцийг тайлбарласан яруу найраг тууривжээ.
''“...Би хос дугуйт тулааны морин тэрэг явж болохуйц зам бүхий Вавилоны өргөн хэрэм, дүүжинт цэцэрлэг, Олимп уулын Зевс, Родосын Гелиос, агуу Пирамидууд, Мауссолосын бунханг нүдээрээ үзсэн боловч тэдгээрийн аль нь ч үүлсийн дээр сүндэрлэх Артемисийн сүмийн гуа үзэсгэлэнг үл гүйцэх билээ...” Антипатер, Грекийн утга зохиолын цоморлиг, IX.58 ''
Ном зүй
Ангилал:Эртний Грекийн яруу найрагч
Сурагч
thumb|Ахлах сургуулийн сурагчид Сурагч - сургуульд суралцаж буй хүн. Багш, дасгалжуулагч, сургагчаар эрдэм, мэх, ур дүй заалгаж буй хүнийг ерөнхийд нь сурагч, шавь гэж хэлэх боловч эдгээрийн дотроос ерөнхий боловсролыг эзэмшихээр сурч буй 6 наснаас 18 нас хүртэлх хүүхдийг сурагч гэж үгчлэн дууддаг.
Ерөнхий боловсролын сургууль юм уу ахлах сургуулиа дүүргээд их, дээд сургуульд суралцаж буй сурагчийг оюутан гэнэ.
Ангилал:Боловсролын түвшин Ангилал:Сурагчид суурь боловсролд Ангилал:Хүн амын бүлэг Ангилал:Хүний нэршил боловсролоор
Ну Мүхёнь
Ну Мү-хёнь (노무현, 盧武鉉, 1946 оны 9 сарын 1 - 2009 оны 5 сарын 23) нь Бүгд Найрамдах Солонгос Улсын 16 дахь ерөнхийлөгч юм.
Бага нас
1946 онд Кёнсан аймгийн Кимхэ хотын Жин ён тосгонд Ну Пан Сог (аав) ба И Сүн Нэ (ээж)-гийн 3 хүү, 2 охины отгон хүү болон мэндэлжээ. 1953 онд Дэ чан бага сургуульд элсэн орж суралцсан бөгөөд сурлага сайтай хэдий ч ар гэрийн гачигдлаас шалтгаалан хичээлээ байнга тасалдаг байжээ. 5-р ангид байхдаа анги даасан багшийн ятгалгаар сургуулийн сурагчдын зөвлөлийн дарга болсон байна. Дараа нь Жин ён дунд сургуульд элсэн орж суралцжээ. Сургуулийн төлбөр төлөх эдийн засгийн чадваргүй байсны улмаас сургалтын төлбөрөө дараа нь төлөх болзолтойгоор элсэж оржээ. Дунд сургуулийн 1-р ангийн хичээлийн жилийн эцэст БНСУ-ын 4 дэх удаагийн ерөнхийлөгчийн сонгуулийн өмнөхөн И Сын-Ман ерөнхийлөгчийн төрсөн өдрийг тохиолдуулан зохиосон сургуулийн зохион бичлэгийн уралдаанд оролцон, юу ч бичээгүй хоосон цаас хураалган сурагчдыг уруу татсан хэмээгдэн сургуульд явахыг нь хориглож байжээ.
Өсвөр нас
Ар гэрийн байдал улам дордон дунд сургуулиас 1 жил завсардсаны дараа сургалтын тэтгэлэг аван арай ядан үргэлжлүүлэн суралцан, 1963 онд Жин ён сургуулиа төгсчээ. 1966 онд Пусаны аж үйлдвэрлэлийн ахлах сургуулийг төгссөн байна. Сургуулиа төгссөний дараа хөдөө аж ахуйн нэгдсэн зөвлөлийн шалгалтанд бэлдсэн боловч уг шалгалтад унан, загасны тор хийдэг үйлдвэрт ажиллах болжээ. Амьжиргаа ч залгуулах боломжгүй бага цалин хөлс авч байсан бөгөөд хөлөө бэртээхэд эмчилгээний зардал ч өгдөггүй ажил олгогчийн хүйтэн сэтгэлд урам нь мохон ажлаасаа гарчээ. Дараагаар нь хар ажил хийж байж байгаад хуулийн шалгалтад бэлдэж эхэлжээ. 1968 онд цэргийн албанд татагдан, хуурай замын цэргийн 12-р дивизэд алба хаан, 1971 онд ахлах түрүүч цолтой цэргээс халагджээ.
Цэргээс халагдсаны дараа 1971 оны 5 сараас эхлэн хуулийн шалгалтад дахин бэлдэж эхэлжээ. Нэг нутгийн, багаасаа хамт тоглож өссөн, Гүон У Согийн 2 дахь охин Гүон Ян Сүгтэй 1973 онд хуримаа хийн, хүү Ну Гон Ху нь 1973 онд, охин Ну Жон Ён нь 1975 онд төржээ. Амьдралын байдалдаа харамсаж гаслан, дэмий хоосон цаг хугацаа өнгөрөөж байхад нь эхнэр Гүон Ян Сүгийн дэмжлэгтэйгээр хуулийн шалгалтад тэнцсэн гэсэн яриа байдаг. 3 удаа шалгалтад унан, 1975 онд 4 дэх удаагаа шалгалт өгч тэнцэн, Дэжон хотын дээд шүүхийн шүүгчээр ажиллах болжээ.
Боловсрол
Дэ чан бага сургууль
Кимхэ хотын Жин ён дунд сургууль
Пүсан хотын аж үйлдвэрлэлийн ахлах сургууль
1998онд Гурё их сургуулийн магистр
1999онд Гурё их сургуулийн улс төрийн дээд сургуулийн удирдлагын анги
2006онд Алжир улсын Алжирын их сургуулийн улс төрийн ухааны хүндэт профессор
Аж үйлдвэрлэлийн ахлах сургууль төгссөний дараа
Аж үйлдвэрлэлийн ахлах сургууль төгссөний дараа хөдөө аж ахуйн нэгдсэн зөвлөлд ажилд орохоор шалгалт өгсөн боловч уг шалгалтанд унажээ. 1971онд цэргийн албаа дуусган, хуулийн шалгалтанд бэлдэн, 1975онд 17дахь удаагийн хуулийн шалгалтанд тэнцсэн байна.
Өмгөөлөгчөөр ажилласан нь
1978оны 5сард шүүгчээр ажиллахаа болин, Пүсанд өмгөөлөгчөөр ажиллаж эхэлсэн ба татвар, санхүүгийн асуудлаар мэргэшсэн өмгөөлөгч хэмээн алдаршжээ. Энэ үед тэрээр албан татвар, санхүүгийн хэрэг дээр ажиллан өндөр хэмжээний өмгөөллийн хөлс авдаг байв. Тухайн үед жирийн өмгөөлөгч нарын нэгэн адил орон нутгийнхаа эдийн засагч нартай нөхөрлөн, дарвуулт завиар зугаалах зэргээр чөлөөт амьдралаар амьдарч байлаа. Гэтэл 1974 оны оюутны зөвлөлийн гишүүдийн хэргийг өмгөөлөн нэрд гарсан Ким Гуан Ил өмгөөлөгч 1981 онд Бүримийн хэргийн өмгөөлөгчөөр ажил хэмээн ятган, тэрээр үүнийг зөвшөөрснөөр хүний эрхийг хамгаалах өмгөөлөгчөөр ажиллах эхлэл нь болсон байна. 1982онд Пусанын Америкын соёлын төвд гарсан гал түймрийн хэрэг дээр өмгөөлөгчөөр ажиллаж байсан ба 1984онд Пүсанын агаарын бохирдлыг судлах хүрээлэнгийн зөвлөх, 1985 онд Пусанын ардчилсан иргэний зөвлөлийн тэргүүлэгчийн албан тушаалыг хаших болсноор иргэний хөдөлгөөнд оролцож эхлэл болжээ. Тэр жилдээ тэрээр хөдөлмөрийн асуудлаар хуулийн зөвлөгөө өгөх төв нээж ажиллуулж байв. Мөн 1987онд иргэний хөдөлгөөний Пусан дахь салбарын даргаар томилогдон, 6сарын эсэргүүцлийн иргэний жагсаал цуглааныг удирджээ. Тэр жилийнхээ 8сарын 22-нд Гожэ арал дээрх “Дэү жусон”-ын хэргийн үеэр цагдаагийн дэлбэлсэн нулимс асгаруулагч бөмбөгөнд өртөн Дэү жусонын ажилчин И Сог Гюү-ийг амь насаа алдахад, И Сан Сү зэрэг хүмүүсийн хамтаар гарын үсэг цуглуулан үнэнийг тодруулахаар хөөцөлдөж байгаад 9сард хөндлөнгийн 3-дагч этгээд оролцон, оршуулах ёслолд саад болсон гэж сэжиглэгдэн баривчлагджээ. Түүний дараагаар 1987оны 11сард өмгөөлөгч хийх эрхийг нь хассан байна.
Шашин
Албан ёсоор шашин шүтлэггүй гэдэг байсан хэдий ч, каталоги шашин болон буддын шашинтай ихээхэн холбоотой байсан.
Шагнал
2004онд Английн хамгийн дээд одон болох Загалмайн одон(GCB) 2005онд АНУ-ын ерөнхийлөгч асан Жорж Бушын “Бен Билит /Van Fleet/” шагнал 2007онд Катари улсын тусгаар тогнолын одон 2008онд БНСУ-ын хамгийн дээд одон болох Гүн цэцгийн их одон
Үхэл
Ну Мү Хён нь 2009оны 5сарын 23-ны үүрээр гэрийнхээ хойд талын Бунхуа уул руу бие хамгаалагчийн хамтаар гарах үедээ тодорхой бус шалтгааны улмаас хүнд шархдан нас нөгчлөө. Янсан хотын Пүсан дээд сургуулийн харъяа эмнэлгийн дарга 23-ны өдрийн үдээс өмнө албан ёсоор нас нөгчсөнийг зарласан бөгөөд гадны нөлөөний улмаас тархиндаа хүнд гэмтэл авсан нь үхлийн шалтгаан болсон гэж тодорхойлсон байна. Ууланд хамт гарсан төрийн ордны хамгаалагч болох И Бён Чүнийн өгсөн мэдүүлгийн дагуу цагдаа нар хэрэг гарахаас өмнө Бунхуа уулын Бүони/шар шувуу гэсэн утгатай/ хадан дээрээс үсрэн амиа хорлосон гэж үзсэн байна. Гэсэн хэдий ч бие хамгаалагчаас дахин давтан мэдүүлэг аван, хамгаалагчдын хоорондоо утсаар ярьсан яриа зэргийг илрүүлэн, шинэ учиг олдоход Кённам аймгийн цагдаагийн газрын дарга И Үн Ү “ойролцоох хийд рүү бие хамгаалагчаа зараалд явуулан, ганцаараа байх үедээ уулан дээрээс үсэрсэн” хэмээн ярьжээ. Одоогийн байдлаар болсон явдлын талаар цагдаагийн ажилтнууд мөрдөн байцаалт явуулж байгаа аж.
Тэрээр 2009 оны 5 сарын 23-ны өглөө гэрийнхээ ард байх 30 метр өндөр хаднаас үсэрч амиа хорлосон. Тархиндаа хүнд гэмтэл авсан түүнийг орон нутгийн цагаар 8:15-д Бусан хотын ойролцоох эмнэлэгт аваачсан бөгөөд 9:30-д нас барсан болохыг нь зарлав. Но Мү-Хёны хувийн компьютерт нь хангыл файлаар “Надаас болж олон хүмүүс ихээхэн зовлон амссан билээ” гэсэн нэрээр гэрээслэл хадгалагдсан байжээ. Энэ файлыг хамгийн сүүлд 5 цаг 21 минутанд хадгалсан ажээ. Гэрээслэлийн орчуулга:
Эшлэл
Ангилал:Өмнөд Солонгосын ерөнхийлөгч Ангилал:Өмнөд Солонгосын сайд Ангилал:Өмнөд Солонгосын үндэсний хурлын гишүүн Ангилал:Өмнөд Солонгосын шүүгч Ангилал:Угаалгын одон шагналтан (өргөмжит хүлэг баатрын их загалмай) Ангилал:Заан одон шагналтан Ангилал:Цагаан Бүргэд одон шагналтан Ангилал:Өмнөд Солонгосчууд Ангилал:1946 онд төрсөн Ангилал:2009 онд өнгөрсөн
Шинжлэх ухаан ба технологи Монголд
Монгол улсын шинжлэх ухаан ба технологийн төв нь Улаанбаатар хот бөгөөд дараах эрдэм шинжилгээний байгууллагуудад шинжлэх ухааны судалгаанууд төвлөрч байна:
Нийгмийн ухааны салбар
Ангилал:Монголын шинжлэх ухаан
Даниэль Калижури
Замнал
Калижури Бундеслигийн анхны гараагаа «Фрайбургийн» эсрэг 2009 оны арваннэгдүгээр сарын 7-нд «Бохумын» эсрэг хийж байв. 2013 онд «Вольфсбургт» худалдагдсан. 2014 оны аравдугаар сарын 19-нд хуучин баг «Фрайбургийнхээ» эсрэг лигт дубльдэн «Вольфсбургт» хожил авчирсан юм.
Гадны холбоос
Ангилал:Германы хөлбөмбөгчин Ангилал:Хөлбөмбөгийн хагас хамгаалагч Ангилал:Фрайбург багийн тоглогч Ангилал:Вольфсбург багийн тоглогч Ангилал:Германчууд Ангилал:1988 онд төрсөн
Жордон Айб
Жордон Феми Эшли Айб (Jordon Ashley Femi Ibe; 1995 оны арванхоёрдугаар сарын 8, Лондон) — Английн хөлбөмбөгчин, «Ливерпүүл» багийн хагас хамгаалагч.
«Ливерпүүлтэй» 2011 оны арванхоёрдугаар сарын 20-нд гэрээлжээ.
Гадны холбоос
Ангилал:Английн хөлбөмбөгчин Ангилал:Хөлбөмбөгийн хагас хамгаалагч Ангилал:Уиком Уондерерс багийн тоглогч Ангилал:Ливерпүүл багийн тоглогч Ангилал:Бирмингем Сити багийн тоглогч Ангилал:Дерби Каунти багийн тоглогч
Ашур
Ашур буюу Ашшур (Араб хэл:أشور) нь эртний Ассирийн нийслэлүүдийн нэг бөгөөд өнөөгийн Иракийн бага Заб голын хөндийд, Тигр мөрний баруун эрэгт байрладаг. Ашур гэдэг нь хотын гол шүтээний нэр бөгөөд Ассирийн бурхадын тэргүүлэгч, Ассири улсыг хамгаалагч бурхан юм. Месопотамид тархсан домогт өгүүлдэгчлэн Ашур нь Вавилонийн Мардуктай ижил байдаг. 1898 онд Германы археологичид Ашурт малталт хийж байв.
Цахим холбоос
Ангилал:Ази дахь дэлхийн соёлын өв Ангилал:Ассири Ангилал:Ирак дахь дэлхийн соёлын өв Ангилал:Иракийн археологийн олдворт газар Ангилал:Иракийн урьдын нийслэл Ангилал:Парфи Ангилал:Салах эд Дин муж Ангилал:Сүйрч буй дэлхийн өв Ангилал:Эртний Месопотамийн хот
5 сарын 28
Тэмдэглэлт өдөр
0528 28
Бямбын Ринчен
Еншөөбү овогт Бямбын Ринчен (1905.11.21—1977.03.04) Монголын орчин үеийн утга зохиолыг үндэслэгчдийн нэг, XX зууны манлай монголч эрдэмтэн байв. Англи, франц, герман, чех, польш, эсперанто, орос хэлийг гаргууд эзэмшсэн бөгөөд эсперанто хэлний өөрөө сурах бичиг зохиосон эрдэмтэн юм.
Тэрбээр тухайн үеийнхээ БНМАУ болон ЗХУ-ын төрийн тэргүүнүүдэд өөрийг нь гүтгэн доромжилсныг эсэргүүцэж, мөн нийгэмд байгаа гажуудлын талаар захидал бичин цаг үеэ шүүмжилж байв. Монголын шинжлэх ухааны зүтгэлтэн, зохиолч, орчуулагч, соён гэгээрүүлэгч. 1961 онд БНМАУ-ын ШУА-ийн жинхэнэ гишүүн, академичаар сонгогдсон.
Намтар
Бямбын Ринчен нь 1905 оны 11 дүгээр сарын 21-д өнөөгийн Сэлэнгэ аймгийн Алтанбулаг сумын "Булсарай" хэмээх газар Б.Раднаажавын (1874—1921) ууган хүү болон мэндэлжээ. Бүтэн нэр нь Ринчендорж бөгөөд өвөг аавынхаа нэрээр "Бямба" хэмээн овоглох болжээ. Түүний эцэг Еншөөбү Будын Раднаажав нь нэртэй сэхээтэн, хэд хэдэн орны хэл мэддэг хүн байжээ. Эх нь Цогт тайжийн удмын Боржигон овогт Самдангийн Дулам байсан.
1914-1920 онд Алексеевский сургуульд сурсан. Хиагтад МАН-ын анхны хурал 1921 оны 3 дугаар сарын 1-3-нд болоход Ринчен орчуулагчаар ажиллаж байжээ. 1923-1924 онд Бямбын Ринчин Верхнеудинск буюу өнөөгийн Улаан-Үд хотын багшийн техникумд сураад 1924 онд хэсэг монгол оюутнуудын хамт Ленинград ад үргэлжлүүлэн суралцахаар явж Дорно хэлний ангид элсэн сурсан байна. Түүний багш нар нь оросын алдарт дорно судлаач Б.Я.Владимирцов, Ф.И.Щербатский, С.Ф.Ольденбург, Л.В.Щерба, В.В.Бартольд, В.М.Алексеев нар байжээ.
1927 онд Сургуулиа төгсөөд Дорно судлалын диплом өвөртлөөд Улаанбаатарт ирж Монголын Гэгээрүүлэх яамны харъяа, Судар бичгийн хүрээлэн д ажиллаж байжээ.
1937 онд тухайн үеийн нийгмийг шүүмжилсэн хэргээр баригдан шоронд хоригдож байжээ.
1942 онд суллагдаж МАХН-ын Төв хороо ны шийдвэрээр “Үнэн” сонины газарт заагдан 1958 он хүртэл арван зургаан жил ажилласан байна.
Монгол хэл бичиг, ардын билиг, угсаатны зүйн судалгаа хийсэн, Шинжлэх ухааны академийн жинхэнэ гишүүн, хэл бичгийн ухааны доктор цолтой байв. 1929 онд байгуулсан Монголын зохиолчдын анхны дугуйлангийн гишүүн байсан бөгөөд орос, чех, польш, франц, англи, эсперанто, герман хэлтэй агуу их эрдэмтэн хүн байв. 1956 онд “Монгол хэлнүүдийн харьцуулсан түүхэн хэлний зүй” бүтээлээрээ БНУАУ-д хэл бичгийн ухааны докторын зэрэг хамгаалжээ.
Тэрбээр улс төрийн хэлмэгдүүлэлтэд өртөж, 10 жилийн ял авсан боловч орос хэлийг ялгуун эзэмшсэнийхээ хүчинд шоронгоос гарч байсан түүхтэй ч, үндэсний үзэлтэн энэ хүн амьдралынхаа турш социалист нийгмийн дарамтан дор байсан билээ. Тэрчлэн зохиолч Д. Сэнгээ түүнд зориулж “Далан настанд ч даруулга хэрэгтэй” гэдэг дайрал шүлэг бичиж Бямбын Ринчений ардын уламжлалт соёл, утга зохиолыг бахархан хүндлэх үзлийг нь феодализмын соёлыг бахархагч, үндсэрхэг идеалист үзэлтэн хэмээн гүтгэн зохион байгуулалттайгаар дарамталж байжээ. Бямбын Ринчен нь Цогт тайж киногоороо 1945 онд Маршал Чойбалсангийн нэрэмжит Төрийн шагналыг анх хүртэгчдийн нэг болсон. Yүрийн туяа гурамсан роман, Заан залуудай балар эртний сэдэвт роман, Бэр цэцэг, Гүнж, Сандоо амбан, Их нүүдэл, Нууцыг задруулсан захиа, Шүхэрч Буниа, Ану Хатан зэрэг олон сонирхолтой зохиол бичиж үлдээжээ. Түүний “Yүрийн туяа” гурвалсан романыг орос, чех хэлнээ орчуулсан. Б. Ринчен олон жилийн турш эх хэлнээ гадаадын утга зохиол орчуулах ажилд хүч чадлаа дайчилж Горький, Маяковский, Шолохов, Мопассан, Хикмет нарын бүтээлүүдээс Монголын уншигч олноо танилцуулжээ. Зохиолч эрдэмтэн, бичгийн их хүн Бямбын Ринчен 1977 оны 3 дугаар сарын 4-ий өдөр таалал төгсжээ. Бямбын Ринчений мэндэлсний 100 жилийн ойг тохиолдуулан түүний дурсгалын хөшөөг Улсын төв номын сангийн өмнөх талбайд 2005 онд босгожээ.
Баримтууд
БНМАУ-д суугаа ЗСБНХУ-ын Элчин сайдын яамны зөвлөх Иваненкотой зохиолч, профессор Б.Ринчентэй 1958 оны зургаадугаар сарын 11-д уулзан ярилцахдаа "...БНМАУ-ын дээд дунд сургуулиудад орос, монгол хэл зааж байгаа асуудлыг хөндөн үүний тулд орос хэлний сайн сурах бичиг зохиох, орос хэлний сайн багш нарыг сонгон ирүүлэх, монгол багш нарыг орос хэлэнд чадваржуулах зэргээр орос хэлний хичээлийг чанаржуулах, мөн шинэ монгол хэлний сурах бичгийг сайжруулах, шинээр зохиох хэрэгтэй болохыг ярьсан байна ..." Тэрбээр мөн "...Тухайн үедээ Засгийн газар, цагаан толгой зохиох ажлыг дунд сургуулийн боловсрол ч байхгүй, монгол хэлний мэдлэгээр харанхуй хүн болох Дамдинсүрэнд даалгаж алдаа хийсэн гэж тэрээр үздэг..." гэж ярьсан байна.
Зохиолууд
"Монгол хэл" шүлгээс нь:
Эшлэл
Ангилал:Монгол Улсын Их Сургуулийн багш Ангилал:Монголын дорно дахин судлаач Ангилал:Монголын зохиолч Ангилал:Монголын яруу найрагч Ангилал:Монголч эрдэмтэн Ангилал:Монголын Шинжлэх Ухааны Академийн гишүүн Ангилал:Урлаг судлаач Ангилал:XX зууны манлай Ангилал:Монгол Улсын Төрийн шагналтан Ангилал:Монголын Зохиолчдын Эвлэлийн шагналтан Ангилал:Алтанбулагийн хүн Ангилал:Сэлэнгийнхэн Ангилал:Монголчууд Ангилал:1905 онд төрсөн Ангилал:1977 онд өнгөрсөн
Нийгмийн институт
Нийгмийн институт Орчин үед энэ нэр томъёог хэд хэдэн утгаар өргөн хэрэглэдэг. 1. Нийгмийн янз бүрийн салбар дахь хүний үйл ажиллагаа, нийгмийн харилцааг зохицуулдаг ба нөхцөлдүүлдэг тогтвортой нийгмийн үзэгдлүүдийн мөн чанарыг тодорхойлдог нийгмийн аливаа (улс төрийн, эрх зүйн, ёс суртахууны, шашны г.м.) хэм хэмжээ, дүрэм журам, зарчим, үлгэр дуурайлал, дадал зуршил, сэтгэхүйн хэв маяг болон зан байдлын хэв загварын нийлбэр цогц буюу нийгмийн байгууллага мөн. 2. Нийгмийн бүлэглэл эсвэл байгууллага буюу хувь хүнээс дээгүүр төвшний нийгмийн нэгж, нийгмийн харилцаа ба үйл ажиллагааны субъект болох байгууллага юм. “Нийгмийн институт”-ын тухай орчин үеийн философи, социологийн болон бусад нийгмийн шинжлэх ухааны ойлголт нь нийгмийн тодорхой харилцааг (өв уламжлал, гэрлэлт, гэрээ хэлэлцээр г.м.) зохицуулах эрх зүйн хэмжээ гэсэн утгыг илэрхийлдэг хууль зүйн шинжлэх ухаанаас гаралтай гэж үздэг. Социологийн шинжлэх ухаанд нийгмийн институтыг нэлээд өргөн хүрээнд авч үздэг бөгөөд түүнийг зөвхөн эрх зүйн хүрээ төдийгүй нийгмийн амьдралын бусад салбартай холбон тайлбарладаг. Э.Дюркгейм “институт” хэмээх нэр томъёог нийгмийн баримтуудыг илэрхийлэх зорилгоор ашигласан байдаг. Түүний бодлоор хамт олон, хэсэг бүлгийн тогтоосон зан байдлын бүх арга, бүх төрлийн шашин шүтлэг бол институт мөн бөгөөд социологи бол институтуудын тухай, тэдний гарал үүсэл, үйл ажиллагааны тухай шинжлэх ухаан юм. Социологи, эдийн засгийн ухаан дахь институционализм нийгмийн институтыг хамт олны, нийгэм-сэтгэл зүйн бүлэглэл гэж үздэг байна. Институтууд бол нийгмийн субъектуудын харилцаан дахь зуучлагч болж, тэднийг оновчтой зохицуулдаг, хэлбэржүүлдэг, нийгэм дэх янз бүрийн нэгжүүдийн хоорондох үйл ажиллагаа, мэдээлэл солилцох үйл явцыг харьцангуй тогтвортой явуулах хэрэгслийн үүргийг гүйцэтгэдэг нийгмийн тодорхой байгууллага юм. Нийгмийн эрэлт хэрэгцээг хангах үүднээс түүхэн ёсоор бүрэлдэн тогтсон, нийгэмд зайлшгүй шаардлагатай тодорхой чиг үүргийг гүйцэтгэгч, өөрийн үнэт зүйлс, хэм хэмжээ, зан үйлийн загвар, тусгай байгууллага, хяналтын систем бүхий, хамтын амьдрал үйл ажиллагааг зохион байгуулагч, зохицуулагч хэлбэр (гэр бүл, шашин, боловсрол г.м.) бол нийгмийн институт мөн. Дээрх шинж тэмдэг, онцлогийн үүднээс авч үзвэл сэтгүүл зүй нийгмийн тодорхой нэг институт юм. Тиймээс сэтгүүл зүйн онолын бүтээлүүдэд сэтгүүл зүйг нийгмийн институт гэж тодорхойлсон байдаг.
Ангилал:Нийгэм судлал Ангилал:Макро эдийн засгийн онол  Ангилал:Улс төрийн философи
Фермагийн их теорем
Фермагийн их теорем (Fermat's last theorem, Fermat's great theorem) гэдэг нь "3-аас багагүй натурал тоо n-ийн хувьд x^n+y^n=z^n байх 0-ээс ялгаатай (x、y、z) натурал тоон гурвал олдохгүй" гэсэн теорем юм.n = 2 үед дээрх харьцааг хангадаг натурал тоон гурвал нь Пифагорын тоонууд гэж нэрлэгддэг бөгөөд ийм чанартай тоонууд төгсгөлгүй олон олддог билээ.
Түүх
17 дугаар зуун、Францын математик сонирхогч Ферма（1601 - 1665）нь Диофантын "Тооцооллын урлаг" хэмээх номын хоосон зайд "Би маш гайхалтай баталгааг нь олсон боловч энэ жижигхэн зай уг баталгааг бичихэд багадаж байна" хэмээн энэхүү теоремыг бичиж үлдээжээ. Түүний үлдээсэн таамаглалууд бүгд шийдэгдсэн боловч энэхүү теорем нь батлагдалгүй, эсрэг жишээ ч олдолгүй он удаан жилийг элээсэн тул Фермагийн их теорем хэмээн нэрлэгдэг болжээ. Үүнийг n=4 болон n нь анхны тоо үед батлахад л хангалттай. Учир нь, жишээлбэл n=6 үед хэмээн өөр хэлбэрээр бичиж чадах билээ.
Дэлгэрэнгүй түүх (st-and.ac.uk)
Баталгааны явц
Эндрю Уайлс нь Фермагийн Их Теоремыг батлахаар оролдох болсон нь түүний судалж байсан салбар болох эллиптик муруйн тухай Герхарл Фрай хэрэв Фермагийн Их Теорем худлаа бол түүнээс гарах эллиптик муруй нь модуляр хэлбэртэйгээр оршин байхгүй гэж таамаглал (Фрайгийн таамаглал) гаргасныг Кэн Рибье баталснаас үүдэлтэй гэгддэг.
Мөн үзэх
Фермагийн Их Теорем Фермагийн Их Теорем
Өмнөд Солонгосын ерөнхийлөгч
Өмнөд Солонгос (БНСУ)-ын үндсэн хуулинд Бүгд Найрамдах Солонгос Улсын Ерөнхийлөгч (대한민국 대통령) тус улсын төрийн тэргүүн, засгийн газрын тэргүүн, зэвсэгт хүчний ерөнхий командлагч байхаар заажээ.
1987 онд оны үндсэн хуулийн өөрчлөлтийг мөрддөг. Таван жил тутамд сонгох бөгөөд улиран сонгогдохгүй.
Албан газар
Сөүлд байгаа, уламжлалт хийцээр баригдсан «Хөх ордон» (청와대)-д мөн улсын ерөнхийлөгч ажиллаж амьдардаг.
Арван хоёр ерөнхийлөгч
ерөнхийлөгч  Ангилал:Төрийн тэргүүний жагсаалт
Найман
Найман нь XIII зууны аймаг юм.
Түүх
Оросын түүхч Лев Гумилёв найманы нэрийг киданы эртний нэгэн ноён 8 хүүтэй байсантай холбон тайлбарлажээ. Кидан улс унасны дараа баруун зүгт нүүн Хар Кидан улсыг байгуулсан хар киданчуудын зарим нь найман аймаг болсон гэж Гумилёв үзсэн байна. Алан Саундерс тэднийг монголжсон түрэгүүд гэж үзжээ. Мөн Казахстаны зарим эрдэмтэн судлаачид найманчуудыг монгол аймаг гэсэн үзлийг дэмждэг.